Document ID: 32002D1513

Id-Deċiżjoni Nru 1513/2002/KE tal-Parlament Ewropew u tal-kunsill
tas-27 ta' Ġunju 2002
li tikkonċerna s-sitt programm kwadru tal-Komunità Ewropea dwar l-attivitajiet ta' riċerka, l-iżvilupp tekonoloġiku u dimostrazzjoni li jikkontribwixxu għall-ħolqien taż-Żona Ewropea tar-Riċerka u għall-innovazzjoni (mill-2002 sa l-2006)
IL-PARLAMENT EWROPEW U L-KUNSILL TA' L-UNJONI EWROPEA,
Wara li kkunsidraw it-Trattat li jistabbilixxi l-Kommunità Ewropea u b'mod partikolari Artikolu 166(1) tiegħu,
Wara illi kkunsidraw il-proposta tal-Kummissjoni [1],
Wara illi kkunsidraw il-proposta tal-Kumitat Ekonomiku u Soċjali [2],
Wara illi kkunsidraw il-proposta tal-Kumitat tar-Reġjuni [3],
Waqt li jaġixxi skond il-proċedura stipulata f'Artikolu 251 tat-Trattat [4],
Billi:
(1) Għall-kisba tal-kompiti stabbiliti f'Artikolu 2 tat-Trattat, Artikolu 163 tat-Trattat jipprovdi illi l-Komunità għandha jkollha l-objettiv illi ssaħħaħ il-pedamenti xjentifiċi u teknoloġiċi tal-Komunità u tħeġġiġha sabiex issir aktar kompetittiva fuq il-livell internazzjonali, filwaqt illi tippromwovi l-attivitajiet ta' riċerka permezz ta' politika tal-Komunità oħra.
(2) Artikolu 164 tat-Trattat enumera l-attivitajiet li l-Kommunità għandha twettaq għal dawn l-objettivi, li jikkomplimentaw l-attivitajiet imwettqa mill-Istati Membri
(3) It-Trattat jipprovdi għall-ħolqien ta' programm kwadru multinannwali illi jfassal l-attivitajiet kollha ta' riċerka, żvilupp tekonoġiku u dimostrazzjoni tal-Komunità (RTD). Dan il-programm kwadru jirrispetta bis-sħiħ il-prinċipju tas-sussidjarjetà kif stabbilit f'Artikolu 5 tat-Trattat.
(4) Skond Artikolu 165 tat-Trattat, il-Komunità u l-Istati Membri għandhom jikkoordinaw l-attivitajiet tagħhom ta' riċerka u ta' żvilupp tekonolġiku sabiex jiżguraw li l-politika nazzjonali u l-politika tal-Komunità jkunu konsistenti ma' xulxin.
(5) Fis-sena 2000 il-Kummissjoni ssottomettiet żewġ komunikazzjonijiet, rispettivament dwar il-prospetti sabiex tinħoloq Żona Ewropea tar-Riċerka, u sabiex iż-Żona Ewropea tar-Riċerka ssir realtà u l-linji gwida għall-attivitajiet ta' riċerka fl-Unjoni Ewropea fil-perijodu mill-2002 sa l-2006. Fis-sena 2000 il-Kummissjoni ssottomettiet ukoll komunikazzjoni dwar l-innovazzjoni f'ekonomija bażata fuq l-għarfien.
(6) Il-Kunsilli Ewropej f'Lisbona f'Marzu 2000, f'Santa Maria de Feira f'Ġunju 2000 u fi Stokkolma f' Marzu 2001 adottaw konklużjonijiet intiżi għall-istabbiliment rapidu ta' Żona Ewropea tar-riċerka u inovazzjoni bil-ħsieb li jkun hemm tkabbir ekonomiku sostenibbli, aktar xogħol u koeżjoni soċjali bl-għan aħħari illi jippermetti l-Unjoni illi sal-2010, issir l-aktar ekonomija mibnija fuq il-konoxxenza dinamika u kompetittiva tad-dinja.
Skond l-obbligazzjonijiet ta' Artikolu 6 tat-Trattat, il-Kunsill Ewropew ta' Goteborg ta' Ġunju 2001 qabel fuq strateġija ta' żvilupp sostenibbli u żied it-tielet dimensjoni ambjentali għall-istrateġija ta' Lisbona.
B'mod partikolari, il-Kunsill Ewropew ta' Lisbona saħaq fuq l-inizjattiva tal-Kummissjoni ta' l-e-Europe, li timmira għal soċjetà ta' l-informazzjoni għal kulħadd, waqt li l-Kunsill Ewropew ta' Stokkolma saħaq ukoll dwar il-bżonn illi jsiru sforzi partikolari fit-teknolġiji ġodda, speċjalment il-bijoteknoloġija.
(7) Il-Parlament Ewropew [5], [6], il-Kunsill [7], [8] il-Kumitat Ekonomiku u Soċjali [9] u l-Kumitat Tar-Reġjuni [10] appoġġaw ukoll il--ħolqien taż-Żona Ewropea tar-Riċerka.
(8) Fid-19 ta' Ottubru 2000 il-Kummissjoni ssottomettiet il-konklużjonijiet tagħha dwar l-eżami estern ta' l-implimentazzjoni u tar-riżultati ta' l-attivitajiet tal-Komunità li twettqu fil-ħames snin ta' qabel dan l-eżami, flimkien ma' l-osservazzjonijiet tagħha.
(9) Is-sitt programm kwadru għandu jkollu effett strutturali fuq l-iżvilupp tar-riċerka u t-tekonoliġiku fl-Ewropa, li jinkludi l-Istati Membri, pajjiżi kandidati assoċjati u pajjiżi assoċjati oħra li jagħtu kontribuzzjoni sinjifikanti għall-ħolqien taż-Żona Ewropea tar-Riċerka u għall-innovazzjoni.
(10) Skond Artikolu 166(1) tat-Trattat, huwa neċessarju illi jiġu stabbiliti l-objettivi xjentifiċi u tekonoloġiċi u li jiġu ffissati l-prijoritajiet relevanti għall-attivitajiet previsti, l-ammont massimu globali, ir-regoli dettaljati għall-parteċipazzjoni finanzjarja tal-Komunità fis-sitt programm kwadru, kif ukoll l-ishma rispettivi għal kull attività prevista, u sabiex jiġu indikati l-linji wiesa' ta' l-attvitajiet in kwistjoni, li ser jiġu implimentati bil-mira li jiġu protetti l-interessi finanzjarji tal-Komunità. Huwa importanti illi jkun hemm amministrazzjoni finanzjarja soda tas-sitt programm kwadru.
(11) Huwa xieraq li ssir enfasi speċjali fuq il-bżonnijiet ta' l-intrapriżi żgħar u ta' daqs medju (SMEs), skond il-Karta Ewropea għall-Intrapriżi ż-Żgħar maqbul mill-Kunsill Ewropew ta' Feira, li l-prinċipji tagħha u tmien linja ta' azzjoni jimmiraw biex isaħħu il-kapaċità teknoloġika ta' l-intrapriżi ż-żgħar, u sabiex jiffaċilitaw l-aċċess għall-aħjar riċerka u tekonoloġija.
(12) Is-sitt programm kwadru għandu jipprovdi kontribuzzjoni importanti, li tkopri l-ispettru kollu mir-riċerka bażika għal dik applikata, għall-iżvilupp xjentifiku u tekniku ta' eċċelenza u l-koordinazzjoni tar-riċerka Ewropea. Il-programm kwadru għandu jisħaq fuq l-importanza li jiġu involvuti pajjiżi kandidati assoċjati fil-politika ta' riċerka tal-Komunità u fiż-Żona Ewropea tar-Riċerka.
(13) Il-proġetti speċifiċi u l-azzjonijiet ta' koordinazzjoni jistgħu jintużaw bħala "skala ta' l-eċċellenza" sabiex jiġI faċilitat l-aċċess għall-entitajiet ta' riċerka iżgħar ta'eċċelenza xjentifika li jinkludu l-SMEs, kif ukoll entitajiet ta' riċerka minn pajjiżi kandidati assoċjati għall-attivitajiet ta' dan il-programm kwadru.
(14) Il-parteċipazzjoni tar-reġjuni l-aktar imbegħda għall-azzjonijiet ta' RTD permezz ta' mekkaniżmi adattati għas-sitwazzjoni partikolari tagħhom għandha tkun faċilitata.
(15) Id-dimensjoni internazzjonali u globali ta' l-attivtajiet ta' riċerka Ewropej huma importanti sabiex jinkisbu benefiċċji miż-żewġ naħat. Is-sitt programm kwadru huwa miftuħ għall-parteċipazzjoni ta' pajjiżi li kkonkludew il-ftehim neċessarji għal dan il-għan, u huwa wkoll miftuħ fuq livell ta' proġetti, u fuq il-bażi ta' benefiċċju reċiproku, il-parteċipazzjoni ta' l-entitajiet minn pajjiżi terzi u ta' organizazzjonijiet internazzjonali għall-kooperazzjoni xjentifika. Se jitwettqu attivitajiet speċifiċi b'appoġġ għall-parteċipazzjoni ta' xjenzati u istituzzjonijiet minn pajjiżi li qegħdin jiżviluppaw, il-pajjiżi tal-Mediterran li jinkludu l-Balkani tal-Punent kif ukoll ir-Russja u l-Istati indipendenti ġodda (NIS).
(16) Iċ-Ċentru ta' Riċerka Konġunt għandu jikkontribwixxi għall-implimentazzjoni tal-programm kwadru, fejn dan jista' jipprovdi appoġġ indipendenti li tgħin lill-konsumatur fil-fomulazzjoni u l-implimentazzjoni tal-politika tal-Komunità li jinkludu l-monitoraġġ u l-implimentazzjoni ta' din il-politika, fl-oqsma ta' kompetenza speċifika tagħha.
(17) L-attivitajiet ta' riċerka li jsiru fi ħdan is-sitt programm kwadru għandhom jirrispettaw il-prinċipji etiċi fundamentali, li jinkludu dawk riflessi f'Artikolu 6 tat-Trattat dwar l-Unjoni Ewropea u l-Karta tad-drittijiet fundamentali ta' l-Unjoni Ewropea.
(18) Wara l-kommunikazzjoni tal-Kummissjoni "Strateġija tal-mobilità fi ħdan iż-Żona Ewropea tar-Riċerka Ewropea", il-mobilità tar-riċerkaturi se tiġi promossa, bil-ħsieb li tinħoloq b' suċċess iż-Żona Ewropea ta' Riċerka.
(19) Wara l-kommunikazzjoni tal-Kummissjoni "In-Nisa u x-Xjenza" u r-Riżoluzzjoni tal-Kunsill tal-20 ta' Mejju 1999 [11] u tas-26 ta' Ġunju [12] u r-Riżoluzzjoni of tal-Parlament Ewropew tat-3 ta' Frar 2000 [13] dwar din it-tema qed jiġi implimentat pjan ta' azzjoni sabiex jirrinforza u jkattar il-post u r-rwol tan-nisa fix-xjenza u r-riċerka , u aktar azzjoni hija meħtieġa
(20) Il-Kummissjoni għandha tissotmetti rapporti ta' progress regolari lill-Parlament Ewropew u lill-Kunsill dwar l-implimentazzjoni tas-sitt programm kwadru. Huwa wkoll xieraq li l-Kummissjoni, f'ħin opportun u qabel ma ssir is-sottomissjoni tas-seba' programm kwadru, għandha tordna evalwazzjoni indipendenti ta' l-implimentazzjoni ta' l-attivitajiet li jkunu saru, waqt li tittieħed in konsiderazzjoni l-kontribuzzjoni tas-sitt programm kwadru u l-ħolqien taż-Żona Ewropea tar-Riċerka, li għandha titwettaq fi spirtu miftuħ fir-rigward ta' l-entitajiet kollha rilevanti.
(21) L-implimentazzjoni tas-sitt programm kwadru tista' twassal għall-parteċipazzjoni tal-Komunità fi programmi mwettqa minn diversi Stati Membri jew għall-istabbiliment ta' konġunti jew arranġamenti oħra fit-tifsira ta' Artikoli 169 sa 171 tat-Trattat.
(22) Il-Kumitat Xjentifiku u tar-Riċerka Teknika (CREST) ġie konsultat,
IDDEĊIDEW KIF ĠEJ:
Artikolu 1
1. Programm kwadru multiannwali għall-attivitajiet ta' riċerka, żvilupp teknoloġiku u dimostrazzjoni tal-Komunità, li minn hawn ’l quddiem qed jiġi msejjaħ "is-sitt programm kwadru", huwa b'dan adottat permezz għall-perjodu 2002 sa 2006.
2. Is-sitt programm kwadru għandu jinkludi wkoll l-attivitajiet kollha tal-Komunità previsti skond l- Artikolu 164 tat-Trattat.
3. Is-sitt programm kwadru għandu jikkontribwixxi għall-ħolqien taż-Żona Ewropea tar-Riċerka u l-innovazzjoni.
4. L-Anness I jistabbilixxi l-objettivi xjentifiċi u teknoloġiċi u l-prioritajiet relatati u jindika l-linji wiesa' ta' l-attivitajiet previsti.
Artikolu 2
1. L-ammont massimu globali tal-parteċipazzjoni finanzjarja tal-Komunità fis-sitt programm kwadru kollu kemm hu għandu jkun ta' EUR 16270 million. Il-proporzjon assenjata għal kull attività hija fissata f'Anness 11.
2. Ir-regoli dettaljati dwar il-parteċipazzjoni finanzjarja mill-Komunità għandhom ikunu regolati mir-Regolament Finanzjarju applikabbli għall-Budget Ġenerali tal-Komunitajiet Ewropej, supplimenatati minn Anness III.
Artikolu 3
L-attivitajiet ta' riċerka kollha li jsiru skond is-sitt programm kwadru għandhom jitwettqu skond il-prinċipji etiċi fondamentali.
Artikolu 4
Fil-kuntest tar-rapport annwali li għandu jiġi sottomess lill-Kummissjoni skond Artikolu 173 tat-Trattat, il-Kummissjoni għandha tirraporta fid-dettal il-progress li jkun sar fl-implimentazzjoni tas-sitt programm kwadru u b'mod partikolari l-progress lejn l-objettivi tiegħu u l-kisba tal-prijoritajiet imniżżla taħt kull intestatura ta' Anness I; informazzjoni dwar l-aspetti finanzjarji u l-użu ta' l-istrumenti għandhom ikunu nklużi wkoll.
Artikolu 5
Is-sitt programm kwadru għandu jkun implimentat permezz ta' programmi speċifiċi,. Dawn il-programmi għandhom jistabilixxu objettivi preċiżi u regoli dettaljati għall-implinetazzjoni.
Artikolu 6
1. Il-Kummissjoni għandha tissorvelja kontinwament u b'mod sistematiku, bl-għajnuna ta' esperti kwalifikati indipendenti l-implimentazzjoni tas-sitt programm kwadru u l-programmi speċifiċi tiegħu.
2. Qabel ma tissottometti l-proposta tagħha għall-programm kwadru li jmiss, il-Kummissjoni għandha tordna evalwazzjoni esterna minn esperti kwalifikati ħafna ta' l-implimentazjoni u l-kisbiet ta' l-attivitajiet tal-Komunità matul il-ħames snin ta' qabel dik ta' l-evalwazzjoni.
Il-Kummissjoni għandha tikkomunika l-konklużjonijiet ta' dan, akkumpanjati mill-osservazzjonijiet tagħha, lill-Parlament Ewropew, il-Kunsill, il-kumitat Ekonomiku u Soċjal u l-Kumitat Tar-Reġjuni.
Magħmula fil-Lussemburgu, is-27 ta' Ġunju 2002.

Labels: 7
4
15